Vinter-OL 2014

Se også: Paralympiske vinterleker 2014

Vinter-OL 2014 var de 22. olympiske vinterleker og ble arrangert fra 7. til 23. februar 2014 i Sotsji i Russland. Det ble konkurrert i 98 medaljeøvelser innen 15 idrettsgrener. Vinter-OL i Sotsji er så langt det dyreste OL i moderne tid, både blant Sommer- og Vinter-OL. Sluttsummen ble på ca. 275 milliarder norske kroner. Det opprinnelige budsjettet ble overskredet med godt over det dobbelte.

Valg av vertsby 
Den internasjonale olympiske komité (IOK) valgte 22. juni 2006 ut tre byer som skulle fortsette prosessen med søknader. Foruten Sotsji var det søkerbyene Pyeongchang og Salzburg. I tillegg til de offisielle søkerbyene, viste byer i Frankrike og Norge tidlig i søkerfasen interesse for å arrangere lekene. I Norge pågikk det en diskusjon om hvorvidt Lillehammer eller Tromsø burde søke. Forkjemperne for OL i Tromsø jobbet for å få til dette, men regjeringen sa nei til statsstøtte til prosjektet. Tromsø valgte siden å forsøke å få Vinter-OL 2018, men lyktes heller ikke med dette.

Sotsji ble valgt ved avstemning under den internasjonale olympiske komités 119. sesjon i Guatemala by i Guatemala 19. juni 1999. IOKs eksekutivkomité valgte ut tre søkerbyer til den avgjørende avstemningen.

Arenaer 

De olympiske arenaene i Sotsji ligger i en «fjellpark» (Mountain Cluster) og en «kystpark» (Coastal Cluster). Avstanden mellom de to olympiaparkene er omtrent 40 km.

Fjellparken (Mountain Cluster) 

Ved vintersportsbyen Krasnaja Poljana ligger arenaene for utendørsøvelsene.
 RusSki Gorki hoppsenter – skihopping (kombinerer ordene «Rus» og «Ski» til Русский, russkij som betyr russisk).
 Roza Khutor alpinsenter – alpint.
 Roza Khutor ekstrempark – freestyle og snøbrett.  
 Sanki bob- og akesenter – bobsleigh, aking og skeleton.
 Laura ski- og skiskytingkompleks – langrenn og skiskyting.

Kystparken (Coastal Cluster) 
I Adler arrangeres alle innendørsøvelsene og medaljeseremoniene. Her ligger også deltakerlandsbyen.
 Fisjt olympiastadion – åpnings- og avslutningsseremonier (ligner et Fabergéegg). 
 Isbiten curlingsenter – curling (ligner en curlingstein).
 Sjajba Arena – ishockey (Шайба betyr ishockeypuck, og arenaen ligner en puck).
 Bolsjoj iskuppel – ishockey (Большой betyr stor, og kuppelen ligner en frossen vanndråpe).
 Isfjellet skøytepalass – kunstløp og kortbaneløp.
 Adler-Arena – hurtigløp på skøyter (oppkalt etter forstaden Adler).

Resultater 

12 nye øvelser var godkjent av IOC og det ble dermed konkurrert i 98 medaljeøvelser innen 15 idrettsgrener i Sotsji.

Tall i parentes viser antall medaljeøvelser innenfor hver gren

Deltakelse
88 nasjoner kvalifiserte minst én deltaker til disse lekene. Seks nasjoner, Malta, Paraguay, Togo, Tonga, Zimbabwe og Øst-Timor deltok i vinter-OL for første gang.

Deltakerland

Fotnoter
 Indias utøvere konkurrerte først under det olympiske flagget. Den 11. februar 2014 opphevet IOK med umiddelbart virkning suspensjonen av Indias olympiske komité og de tre indiske utøverne deltok deretter under Indias flagg.

Program

Medaljer 
 Vertsnasjon

 Det ble utdelt to gullmedaljer i kvinnenes utforrenn, og følgelig ingen sølvmedalje.
 Det ble videre utdelt to bronsemedaljer i mennenes Super-G.
 1Medaljefordeling revidert etter diskvalifikasjon av flere utøvere fra Russland

Kringkasting 
Selskapet Sportfive kjøpte i 2009 de fleste europeiske kringkastingsrettighetene til Vinter-OL 2014 og Sommer-OL 2016 for 316 millioner dollar. Det er første gang IOK velger noen andre enn Den europeiske kringkastingsunion til å videreselge rettighetene i Europa.  I Sverige kjøpte Modern Times Group rettighetene for 250 millioner svenske kroner.

Kringkasting i Norge 
Senderettighetene i Norge ble 15. juni 2011 solgt til TV 2, som da sikret seg rettighetene til både Vinter-OL 2014 og Sommer-OL 2016, og disse lekene ble dermed de første olympiske leker som ikke ble sendt på NRK.

Carsten Skjelbreid, Arill Riise, Annemarta Giske og Julie Strømsvåg ledet studiosendingene med Johan Kaggestad som ekspert og alle grener ble dekket med norske kommentatorer. Sendingene vant prisen for «beste event/sport» under Gullruten 2014.

Referanser

Eksterne lenker 
 
 Sochi2014.ru
 Blogg med oppdaterte OL-poeng liste

 
Vinter-OL